L'Heure Bretonne

L'Heure Bretonne a oa ur gazetenn sizhuniek broadelour breton, kazetenn Strollad Broadel Breizh e vezo adal miz Even 1940 betek miz Even 1944 mare dalc'hidigezh Breizh gant an Alamanted.

Bet e voe ur gendalc'hadenn d'ar gazetenn Breiz Atao. Divyezhek e oa ar gazetenn gant testennoù en galleg hag en brezhoneg. Liammet e oa gant ur gevredigezh anvet Kevar savet gant lennerien ar gazetenn L'Heure Bretonne. Bruderezh a veze er gazetenn alies er bajenn gentañ evit brudañ Kevar hag a oa staliet e Pariz.

 Istor L'Heure Bretonne 

 Krouidigezh 
L'Heure Bretonne a oa bet krouet gant Frañsez Debauvais hag Olier Mordrel, da-heul ar c'hendalc'h a oa bet dalc'het e Pondi d'an 3 a viz Gouere 1940 : kannad Strollad Broadel Breizh a oa.

Gant aotre an Ac'huber alaman o klask seveniñ ur bolitikerezh evit minorelezhioù Bro-C'hall evit gwanaat ar Stad c'hall e oa bet moullet he niverenn gentañ. War-bouez gwaskerelloù-tro ar gazetenn L’Ouest-Éclair e vezo graet, e Roazhon, d'ar 14 a viz Gouere 1940 hag ingalet digoust e Breizh a-bezh.

 L'Heure Bretonne ha Vichy 
Hanter-hent e klaske chom ar gazetenn da-geñver tagañ gouarnamant Vichy dreist-holl dre levezon Raymond Delaporte. Adal ar bloavezh 1941 e krog ar gazetenn L'Heure Bretonne da vont war fonnusaat gant he zagadennoù a-enep gouarnamant Vichy ha dreist-holl gant ur sell war drouk-skouer ar bourvezadur.

 Evit an Europa Nevez 
Ar gelaouenn L'Heure bretonne a oa a-du gant mennozh an Europa Nevez. Talvezout a ra e oa kavet testennoù o vrudañ stourm politikel an Alamanted dreist-holl gant ur sell enep-komunour, bep sizhun e veze kavet ivez un istor eus ar stourm kaset da benn gant ar Wehrmacht a-enep d'an URSS.

 Doare skridoù L'Heure Bretonne 
Linenn bolitikel ar gazetenn a oa kenderc'hel obererezh ar gazetenn Breiz Atao. Selloù L'Heure Bretonne a oa neuze :

 Broadelour breton o stourm evit dieubidigezh Breizh
 Enep c'hall a-grenn
 Enep Saoz daonet
 Enep Jakobinour
 Evit modernaat Breizh war an holl dachennoù (brezhoneg, labour-douar, ekonomiezh...)
 Enep estrenien
 Enep Yuzev
 Difenn ar ouenn vrezhon
 Istor Breizh
 Enep Vichy
 Istor ar stourm kaset da benn gant ar Wehrmacht a-enep d'an URSS
 Bann ar sportoù
 Bann an torfedoù (laeroñsi...)

Ar c'hentañ niverenn embannet d'ar 14 a viz Gouere 1940 a zisklêr gant an titl "Breizh a vez ofisiel bremañ" ouzhpennet e vez en destenn ez eo « Anavezet ar vro dindan ur stumm ofisiel gant pennadurezhioù Alamagn dre ma'z eus bet krouet ganto ur post a c'houarnour da Vreizh...».

Meur a bennad-skrid gouennelour hag a-enep ar Yuzevien a oa bet embannet enni.

 Dibenn L'Heure Bretonne 
Daou c'hant teir niverenn a voe renablet betek an hini ziwezhañ, d'an 2 a viz Gouere 1944.

 Uzhiadur un niverenn L'Heure bretonne 

Er bajenn gentañ e kaver an titl e bras L'Heure bretonne gant an istitl "Journal Breton hebdomadaire " (Kazetenn sizhuniek Breton).
Kavet e vez war ar bajenn gentañ un destenn en Brezhoneg war meur a sujedoù hervez an niverenn:

 Relijiel (niverenn 120 d'an 31 a viz Here 1942 " An Holl-sent hag an anaon hag ar vuhez", niverenn 194 d'ar 26 a viz Ebrel 1944 "Frañsez paourig Asiz")
 Ekonomikel (niverenn 172 d'ar 7 a viz Du 1943 "Evit c'hwec'h ugenvet bloaz an tren" gant Tin Gariou / Youenn Drezen)
 Politikel (niverenn 170 d'ar 24 a viz Here 1943 "N'ankounac'homp ket" gant W.B Kourted, niverenn 193 d'an 9 a viz Ebrel 1944 "Nag hor bro-ni?")
 Yezhel (niverenn 169 d'ar 17 a viz Here 1943 "Ar Galleg Chimik", niverenn 176 d'ar 5 a viz kerzu 1943 "Arc'hant da c'hounid gant ar Brezhoneg!" gant Tin Gariou / Youenn Drezen, niverenn 177 d'an 12 a viz kerzu 1943 "Arc'hant da c'hounid...met ya!"gant Tin Gariou / Youenn Drezen)
 Lennegel ( D'ar 26 a viz Du 1943 "Bugelig ar c'hraou ha deroù-mat ar bloavezh nevez" gant Tin Gariou / Youenn Drezen)
 Tudennoù Breizh ( niverenn 187 d'ar 27 a viz C'hwevrer 1944 "Jozeb-Mari ar Brix" adal an haroz nijer breton Joseph Le Brix gant Tin Gariou / Youenn Drezen)

Kavet e vez ivez alies ul ludresadenn o flemmañ bro C'hall hag ar spered C'hall hervez an aozerien.

 Pennskriverien 
Morvan Lebesque (e-kerzh hañv 1940, ur mare 2 viz. Adkavet e vezo goude-se o kemer perzh er gazetenn Je Suis Partout evel barner an arzoù),
Jean Merrien (bet ganet René de la Poix de Fréminville) ; roet e oa bet e zilez gantañ e miz Kerzu 1940,
Job Jaffré (adal miz kerzu 1940).
 Raymond Delaporte

 Kenlabourerien  
 Abeozen
 Gwilherm Berthou-Kerverzhiou kronikenn ar Yezh hag ar Vro
 René-Yves Creston
 Yann Goulet
 Alain Guel
 Loeiz Herrieu
 Alan Heusaff
 Hervé Le Helloco
 Youenn Drezen
 Alan Louarn
 Raffig Tullou
 Polig Monjarret
 Taldir Jaffrennou
 Yann Kerlann

 Savadurioù 
Savadur pennañ ar gazetenn l'Heure bretonne a oa plasenn an ti kêr e Roazhon er penn-uhelañ eus ar blasennLes Heures douloureuses de Rennes, gant V. Ladam.

 Notennoù ha daveennoù 

Rummad:Sizhuniegoù Breizh
Rummad:Emsav Breizh
Rummad:Kelaouennoù broadelour breton
Rummad:Kelaouennoù Breizh aet da get
Rummad:Strollad Broadel Breizh
Rummad:Kenlabourerezh breton gant an nazied